lv lv lv fr sv lv eo lv ru lv lt et en en ja de de de lv de lv lv lv lv lv lv lv lv lv lv lv lv lv lv de lv de lv de lv de lv de lv de en en en fi vi tr eo en en lv lv lv eo fr lv lv lv lv lv es es lv lv lv lt lv eo lv lv lv sv lv lv en en en lv lv cs de en lv et en lv en en lv de et en en et en en fr en en id en en lv en en it lt lv eo lv lv lv fr lv lv lv lv lv es es lv en es lv lv it en lt en en lv sv lv eo en lv en et ru lt lv lv
“Liviko” pandēmijas gadā saņem balvas par inovatīviem risinājumiem - Liviko
“Liviko Group” konsolidētie ieņēmumi pirms procentu, nodokļu un amortizācijas atskaitījumiem (EBITDA) bija 5,6 miljoni eiro, kas ir par astoņiem procentiem vairāk nekā pērn. AS “Liviko” kopīgie auditētie ieņēmumi no pārdošanas 2020. gadā bija 134,1 miljoni eiro, kas ir par diviem procentiem mazāk salīdzinājumā ar iepriekšējo gadu. “Liviko” 2020. gada tīrā peļņa bija 4,1 miljoni eiro, par piecpadsmit procentiem vairāk nekā gadu iepriekš. Igaunijas Tirdzniecības un rūpniecības kamera “Liviko” nosaukusi par konkurētspējīgāko uzņēmumu pārtikas nozarē.
“2020. gada martā un aprīlī degvīna, ieskaitot degvīna ar augstu alkohola saturu (80%), pārdošanas apjomi strauji pieauga tā jauno pielietojuma veidu dēļ. Globālās pandēmijas laikā degvīns tika izmantots roku un virsmu dezinfekcijai. Pagājušā gada pavasarī degvīna kā dezinfekcijas līdzekļa aizstājēja pārdošanas apjomi bija tik lieli, ka, pārvēršot to 40% degvīnā, martā un aprīlī tika pārdoti gandrīz 400 000 litru degvīna nevis iekšķīgai, bet ārīgai lietošanai. Tāpēc 2020. gadā, kuru var uzskatīt par ārkārtas gadu, stiprā alkohola pārdošanas apjomi neatbilst patēriņa apjomiem,” sacīja AS “Liviko” vadītājs Janeks Kalvi (Janek Kalvi).
2020. gadā AS “Liviko” un tās meitas uzņēmumi Igaunijā, Latvijā un Lietuvā alkohola akcīzes nodokļos samaksāja kopumā 66,6 miljonus eiro, kas ir par pieciem procentiem vairāk nekā iepriekšējā gadā. 2020. gadā AS “Liviko” Igaunijas valstij akcīzes nodokļos kopumā samaksāja 44,7 miljonus eiro, SIA “Liviko” Latvijas valstij – 16,4 miljonus eiro un UAB “Liviko” Lietuvas valstij – 5,5 miljonus eiro.
““Liviko” biznesa modelis lielā mērā balstās uz starptautisko tirdzniecību, cilvēku brīvu pārvietošanos starp valstīm un izklaides, ēdināšanas un viesmīlības nozaru labklājību. Visus šos sektorus smagi skāra koronavīrusa izraisītā pandēmija, izraisot strauju klientu skaita kritumu, un dažos gadījumos valdības noteikto ierobežojumu dēļ pat nācās slēgt uzņēmumus. Neskatoties uz ļoti stingrajiem starptautiskajiem ceļošanas ierobežojumiem, “Liviko” eksports spēja saglabāt 62% no pagājušā gada pārdošanas ieņēmumiem. Mūsu portfelī svarīgie beznodokļu tirdzniecības (duty free) un ceļotājiem paredzēto tirdzniecības vietu (travel retail) sektori būtībā pārstāja darboties,” sacīja AS “Liviko” vadītājs Janeks Kalvi.
Pagājušajā gadā tika pievienoti trīs jauni eksporta tirgi: Armēnija, Taizeme, Turcija. Salīdzinot ar 2019. gadu, pārdošanas apjomi ievērojami pieauga Somijā (pieaugums par 37%), Krievijā (pieaugums par 62%) un Ukrainā (pieaugums par 15%).
“Liviko” pārdošanas ieņēmumi no importa portfeļa Baltijas valstīs saruka tikai par 2%, jo “Liviko”, būdams daudzu pasaulē pazīstamu vīnu importētājs un pārstāvot Baltijas valstīs arī tādus zīmolus kā, piemēram, Bacardi Martin un Rémy Cointrea, sadarbojas ar pasaules vadošajiem alkohola ražošanas uzņēmumiem. 2020. gadā veiksmīgi tika noslēgtas sarunas ar uzņēmumu “Brown-Forman”, kuru “Liviko” no 2021. gada 1. janvāra pārstāv gan Igaunijā, gan Latvijā.
“Liviko” ražotās produkcijas pārdošanas apgrozījums pagājušajā gadā samazinājās par 2,5%. No pašu ražotajiem dzērieniem visvairāk pārdoti tika kokteiļi, degvīns, rums un džins.
Pērn “Liviko” saņēma pirmo jauna veida apbalvojumu – par labāko inovatīvo un videi draudzīgo bezalkoholisko dzērienu Igaunijā. “Liviko” tas tika piešķirts par Re-crafted Crafter’s Junibeer līniju. Tās dzērieni tiek ražoti, atkārtoti izmantojot izejvielas pēc džina destilācijas procesa.
Vispasaules ceļojumu tirdzniecības konkursā “Frontier Awards 2020”Crafter’s London Dry džins tika apbalvots ar CSR zelta medaļu par ilgtspējīgu iniciatīvu. Balva bija atzinība par “Liviko” izstrādāto inovatīvo metodi otrreizējai kadiķogu izmantošanai.
“Liviko” uz situāciju, kas radās pandēmijas dēļ, reaģēja, savos galvenajos eksporta tirgos beznodokļu veikalu un ceļojumu tirdzniecības vietu klientiem piedāvājot jaunumu – Travel Safe Bio Vodka, par ko globālā mediju kanāla “Drinks International”organizētajā konkursā Travel Retail Awards 2020 ieguva sudraba medaļu par inovāciju dzērienu industrijā.
Igaunijas Tirdzniecības un rūpniecības kamera “Liviko” nosaukusi par konkurētspējīgāko uzņēmumu pārtikas nozarē.
AS “Liviko” dibināts 1898. gadā, uzņēmums ir kvalitatīvu alkoholisko un bezalkoholisko dzērienu ražotājs, eksportētājs un importētājs. AS “Liviko” ražotne un galvenais birojs atrodas Tallinā, filiāles – Rīgā un Viļņā. AS “Liviko” ir viens no lielākajiem alkohola ražošanas uzņēmumiem Baltijas valstīs un papildus ražošanai vienlīdz lielu uzmanību pievērš alkoholisko dzērienu eksportam un importam. 2020. gadā koncernā AS “Liviko Group” bija nodarbināti 264 cilvēki.
Crafter’s Wild Forest – ceļojums ziemeļnieciski pirmatnīgā garšu pasaulē
Galerija: Vana Tallinn galā pasākumā uz “Estonia” skatuves skanēja operas hīti un valdīja izsmalcināts šarms
Crafter’s London Dry džins saņēmis augstāko Masters novērtējumu
Crafter’s Wild Forest – ziemeļnieciska pirmatnība
Igaunijas Nacionālā simfoniskā orķestra labdarības koncertā Ukrainas atbalstam tika saziedoti vairāk nekā 73 tūkstoši eiro
Crafter’s džinu panākumi iedvesmo zaļā domāšanas veida eksportam
+372 667 8000, +372 667 8002
Darbs un karjera “Liviko”
“Liviko” laba biznesa prakse
© AS Liviko. Visas tiesības aizsargātas. Uzmanību! Tas ir alkohols. Alkohols var kaitēt jūsu veselībai.
Darbs un karjera “Liviko”
“Liviko” laba biznesa prakse
Eesti English Pycckий Latviešu Lietuvos
You must be of legal drinking age to enter this site
Kinnitan, et olen täisealine
ПoдTBepждaю, чTo яBляюcb coBepшeHHoлeTHиM(eй).
Patvirtinu, kad man yra 20 metų.
Apstiprinu, ka esmu pilngadīga persona
I agree Nõustun CorлaceH Sutinku Piekrītu